CELEX: 52006PC0659
Language: lv
Date: 2006-10-27
Title: Priekšlikums Padomes lēmums ar ko pieņem Kopienas nostāju Pasaules tirdzniecības organizācijas Ģenerālpadomē par Vjetnamas Sociālistiskās Republikas iestāšanos Pasaules tirdzniecības organizācijā

Svarīgs juridisks paziņojums

|

52006PC0659

Priekšlikums Padomes lēmums ar ko pieņem Kopienas nostāju Pasaules tirdzniecības organizācijas Ģenerālpadomē par Vjetnamas Sociālistiskās Republikas iestāšanos Pasaules tirdzniecības organizācijā  /* COM/2006/0659 galīgā redakcija - ACC 2006/0215 */  

	[pic] | EIROPAS KOPIENU KOMISIJA |Briselē, 27.10.2006COM(2006) 659 galīgā redakcija2006/0215 (ACC)PriekšlikumsPADOMES LĒMUMSar ko pieņem Kopienas nostāju Pasaules tirdzniecības organizācijas Ģenerālpadomē par Vjetnamas Sociālistiskās Republikas iestāšanos Pasaules tirdzniecības organizācijā(iesniegusi Komisija)PASKAIDROJUMA RAKSTSVjetnamas iestāšanās PTO noteikumu apskatsI IevadsPasaules tirdzniecības organizācijas (PTO) un Vjetnamas Sociālistiskās Republikas pārstāvju vienošanās par Vjetnamas iestāšanās noteikumiem organizācijā ir nobeiguma fāzē. Tas panākts pēc gandrīz 11 gadu ilgām sarunām, sākot no 1995. gada, kad Vjetnama iesniedza pieteikumu par iestāšanos PTO. Lai ES varētu oficiāli atbalstīt Vjetnamas iestāšanos, ir jāpieņem Padomes lēmums, kas apstiprina Vjetnamas iestāšanās noteikumus.Iestāšanās noteikumu kopsavilkums ir izklāstīts turpmāk dokumentā.II Vjetnamas iestāšanās PTO noteikumu kopsavilkums attiecībā uz katru nozariRūpniecības precesVjetnamas piemēroto tarifu vidējais aritmētiskais rādītājs attiecībā uz rūpniecības un zivsaimniecības precēm ir 17,5%. Sākot no pievienošanās dienas PTO, Vjetnama noteiks sākotnējās saistošās likmes ( IBR ) vidēji 16,2% līmenī. Galīgo saistošo likmju ( FBR ) vidējais rādītājs tiks samazināts līdz 12,4%. 70% tarifa pozīciju nepārsniegs 15% nodokļu likmi. Tikai 7% pozīciju tiks saglabāts augstākais līmenis, kas pārsniedz 25%. Visi tarifi būs saistoši. Izpildes termiņš būs no 0 – 12 gadiem, vidēji 4,4 gadi.Sīks rūpniecisko tarifu aprakstsTiks likvidēti tarifi attiecībā uz medicīnas iekārtām un 0/0 ITA , un farmaceitiskie tarifi 3 gadu laikā tiks samazināti no 3,6% (pašlaik piemēro) līdz 2,6%.Vidējie tarifi mehānismiem un ierīcēm, kas ir ļoti svarīgi Eiropas rūpniecībai, 3,7 gadu laikā samazināsies no 10,5% (pašlaik piemēro) līdz 9,2%.Vidējās nodokļu likmes 0/0 tēraudam no 17,3% (pašlaik piemēro) tiks samazinātas līdz 16,4% ( IBR ), un vidēji 3 gadu laikā tās tiks vēl samazinātas līdz 11,5% ( FBR ), taču tēraudam (kas nav MSA ) likmes saglabāsies augstākas, no 16,9% (pašlaik piemēro) tās tiks palielinātas līdz 21,8% (sākotnējā saistošā likme), un pēc tam vidēji 3 gadu laikā samazinātas līdz 17,8% ( FBR ).Ķīmijas nozarē vidēji 4,6 gadu laikā nodokļi no 11,9% (pašlaik piemēro) samazināsies līdz 7,4%; papīram 4,4 gadu laikā no 18,8% (pašlaik piemēro) likme samazināsies līdz 12,8% ( FBR ).Automašīnām un to rezerves detaļām (ar dažiem izņēmumiem) vidēji 5,7 gadu laikā likme no 53,3% (pašlaik piemēro) samazināsies līdz 40,7% ( FBR ).LauksaimniecībaAttiecībā uz lauksaimniecības preču tirgus pieejamību Vjetnama samazinās tarifus visvairāk eksportētajiem produktiem no 27% (vidējā piemērotā likme) līdz 21% (gada vidējā galīgā saistošā likme). Konkrētāk, būtisks samazinājums ir panākts attiecībā uz šādu produktu tarifiem: gaļas izstrādājumi (no vidēji 50% (piemērotā likme) līdz 27% (galīgā saistošā likme)), graudaugi un makaronu izstrādājumi (no 43% līdz 27%), alkoholiskie dzērieni (no 88% līdz 46% un 45% spirtam), un kakao izstrādājumi (no 33% līdz 18%).Sākot no iestāšanās dienas, Vjetnama paredz neizmantot nekādus kvantitatīvus vai cita veida importa ierobežojumus lauksaimniecības produktiem, izņemot pasākumus, kas atļauti saskaņā ar PTO līguma noteikumiem.Attiecībā uz iekšzemes atbalstu Vjetnama nepiesaistīs nevienu SKA (subsīdiju kopējais apjoms), jo tās atbalsts ir mazāks par 10% minimālo līmeni. Lielākā daļa Vjetnamas vietējā atbalsta pasākumu ir Green Box pasākumi attiecībā uz vispārējiem pakalpojumiem (galvenokārt infrastruktūru), maksājumi ražotājiem par zaudējumiem dabas katastrofās un reģionālā atbalsta maksājumi.Vjetnama ir apņēmusies līdz iestāšanās dienai likvidēt eksporta subsīdijas lauksaimniecības produktiem.Tirdzniecības tiesības un valsts tirdzniecības uzņēmumu liberalizācijaVjetnama ir panākusi būtiskus uzlabojumus valsts tirdzniecības un tirdzniecības tiesību jomā. Valsts tirdzniecības kompetencē esošu nozaru/produktu ir kļuvis mazāk un tie ir šādi: jēlnafta, attīrīts benzīns un degviela, lidmašīnu rezerves detaļas un aviācijas aprīkojums, filmas, avīzes, cigaretes un cigāri. Attiecībā uz tirdzniecības tiesībām visiem uzņēmumiem ar tiešajām ārvalstu investīcijām Vjetnama piešķirs pilnīgas tirdzniecības tiesības ne vēlāk kā līdz 2007. gada 1. janvārim, taču tas neattiecas uz valsts tirdzniecības kompetencē esošajiem produktiem. Tomēr dažiem konkrētiem produktiem pilnas tirdzniecības tiesības tiks piešķirtas divus gadus vēlāk – 2009. gada 1. janvārī. Šie produkti ir farmaceitiskie izstrādājumi, kinematogrāfiskās filmas, kalendāri, pastkartes, rūpnieciskie printeri un drukas iekārtas, TV un radio pārraides ierīces un videokameras. Attiecībā uz izplatītāja izvēli Vjetnamā nav nekādu ierobežojumu.PakalpojumiLielas daļas iestāšanās sarunu galvenais temats bija pakalpojumi, kas ir ļoti svarīgi ES, jo šajā jomā ES ir lielākā eksportētāja pasaulē. Ārvalstu pašu kapitāla ierobežojumi daudzos gadījumos ir tikai pagaidu pasākums, kas ir daļa no pakāpeniskas 100% ārvalstu īpašumtiesību ieviešanas. Visumā Eiropas pakalpojumu sniedzēji varēs izmantot papildu tirgus pieejamības iespējas, kā arī garantijas, ka tie netiks diskriminēti attiecībā pret Vjetnamas uzņēmumiem. Būtiski tiks uzlabota tiesiskā drošība attiecībā uz noteikumiem, saskaņā ar ko vairākās nozarēs var darboties Eiropas uzņēmumi. Saskaņā ar darba grupas ziņojumu pēc ES lūguma Vjetnama ir uzņēmusies konkrētas saistības attiecībā uz licencēšanas kārtību un noteikumiem (to starpā ir caurredzamība, maksājumi, apdomāšanās laiks un informācija), kas radīja rūpes uzņēmumiem vairākās nozarēs. Vjetnamas apņemšanās attiecas uz dažādām pakalpojumu nozarēm, tostarp turpmāk uzskaitītajām nozarēm, kas ir ES svarīgāko interešu starpā.Profesionālie pakalpojumi: Vjetnamas saistības attiecībā uz uzskaites, revīzijas un grāmatvedības pakalpojumiem, aplikšanu ar nodokļiem, pakalpojumiem arhitektūras un inženiertehniskajā jomā ir plašas un gandrīz bez ierobežojumiem. Eiropas juridiskās kompānijas Vjetnamā varēs izveidot ārvalstu juridiskās firmas, to filiāles un līgumsabiedrības. Ievērojot konkrētus nosacījumus, ir iespējamas juridiskās konsultācijas par Vjetnamas likumdošanu.Kurjerpakalpojumi: uzņēmēji, kas darbojas eksprespiegādes jomā, varēs iegūt 100% īpašumtiesības 5 gadus pēc iestāšanās, un attieksme pret tiem nedrīkstēs būt mazāk labvēlīga kā pret Vjetnamas pastu.Telekomunikāciju pakalpojumi: uzņēmēji, kas sniedz pakalpojumus, kuru nodrošināšanai nav vajadzīgas iekārtas, varēs dibināt kopuzņēmumus ar ārvalstu kapitāla daļu 51% līdz 70% apmērā atkarībā no pakalpojuma. Uz iekārtām balstītu pakalpojumu sniedzējiem Vjetnama noteikusi ārvalstu kapitāla daļu līdz 49%. Vjetnama ir arī apliecinājusi, ka lēmumus par licenču piešķiršanu abu iepriekšminēto pakalpojumu sniedzējiem pieņems saskaņā ar caurredzamiem un objektīviem kritērijiem. Tika iekļauta īpaša klauzula, lai nodrošinātu, ka ES uzņēmēju esošie uzņēmumu sadarbības līgumi tiek atjaunoti vai pārveidoti citā formā ar ne mazāk labvēlīgiem noteikumiem. Vjetnama piemēros arī telekomunikāciju pakalpojumu standartus.Būvniecības pakalpojumi: visa nozare būs atvērta un ar iespēju atvērt tiešās filiāles.Izplatīšanas pakalpojumi: no 2009. gada 1. janvāra tiks pilnībā atļautas ārvalstu īpašumtiesības, taču tās neattieksies uz dažiem produktiem (piemēram, apstrādātu naftu un jēlnaftu, grāmatām, farmaceitiskajiem produktiem un zālēm).Vides pakalpojumi: ir saskaņotas notekūdeņu attīrīšanas, atkritumu apsaimniekošanas pakalpojumu (izņemot mājsaimniecību atkritumu tiešo savākšanu), izplūdes gāzu attīrīšanas un vides ietekmes novērtēšanas jomas, četrus gadus pēc iestāšanās ārvalstu īpašumtiesības tiks atļautas 100% apmērā.Tūrisms: viesnīcu un restorānu pakalpojumi tiks pilnībā atvērti, paredzēts 8 gadu pārejas periods, kura laikā pakalpojumu sniedzējiem būs jāveic investīcijas viesnīcās.Finanšu pakalpojumi: Vjetnama ir apstiprinājusi, ka varēs dibināt apdrošināšanas kompānijas ar 100% ārvalstu īpašumtiesībām. Piecus gadus pēc iestāšanās būs atļauta arī tādu apdrošināšanas nozaru izveide, kas nenodarbojas ar dzīvības apdrošināšanu. Vjetnama arī uzņemas plašas saistības attiecībā uz pārrobežu apdrošināšanas un pārapdrošināšanas pakalpojumiem, tostarp starpniecību. Ārvalstu bankām, kas darbojas Vjetnamā, tiek piešķirts vislielākās labvēlības režīms un valsts režīms saistībā ar bankomātu (ATM) uzstādīšanu un darbību. Tikai dažus mēnešus pēc iestāšanās (2007. gada aprīlī) Vjetnama apstiprinās ārvalstu īpašumtiesības bankām līdz pat 100%.Jūras transporta pakalpojumi: Vjetnama ir uzņēmusies plašas saistības, ar ko 5 līdz 7 gadu laikā pēc iestāšanās PTO Eiropas uzņēmumiem, kuri darbojas Vjetnamā, tiks nodrošināta iespēja turēt 100% uzņēmuma akciju attiecībā uz lielāko daļu jūras transporta pakalpojumu un galvenajiem papildpakalpojumiem.Saistības saskaņā ar protokoluIestāšanās procesa beidzamajā, daudzpusīgajā fāzē PTO dalībnieki kopīgi centās nodrošināt Vjetnamas tirdzniecības likumu un iestāžu principiālu atbilstību PTO noteikumiem un līgumiem, izklāstot tos pievienošanās protokolā un darba grupas ziņojumā. ES ir īpaši nozīmīgi turpmāk izklāstītie jautājumi.Akcīzes nodoklis stiprajiem alkoholiskajiem dzērieniemVjetnamas pašreizējā akcīzes nodokļa sistēma stiprajiem alkoholiskajiem dzērieniem paredz 30% nodokli dzērieniem ar alkohola saturu no 20% līdz 39%, un 65% nodokli dzērieniem ar alkohola saturu 40% un vairāk. 3 gadu laikā pēc iestāšanās PTO Vjetnama mainīs šo sistēmu un visiem alkoholiskajiem dzērieniem ar alkohola saturu 20% un vairāk piemēros vienotu akcīzes nodokļa likmi par litru tīra alkohola, ko satur gatavā produkcija.Importa un eksporta ierobežojumiAttiecībā uz lietotiem mehāniskiem transportlīdzekļiem Vjetnama aizstās esošo importa aizliegumu ar importa kvotu, kuru trīs gadu laikā pēc iestāšanās PTO pakāpeniski atcels. Spēkā esošo importa aizliegumu lieliem motocikliem ar dzinēja tilpumu lielāku par 175 cm3 Vjetnama līdz 2007. gada 31. maijam aizstās ar licencēšanas sistēmu, kas neparedz automātisku licences piešķiršanu. Attiecībā uz izvedmuitas nodokļiem 5 gadu laikā pēc iestāšanās PTO Vjetnama samazinās esošo izvedmuitas nodokli metāllūžņiem no 35% līdz 17%, un izvedmuitas nodokli krāsainajiem metāllūžņiem no 45% līdz 22%.SubsīdijasIestājoties PTO, Vjetnama likvidēs visas neatļautās subsīdijas. Eksporta subsīdijas, kas balstītas uz esošajām ieguldījumu licencēm, kas piešķirtas saskaņā ar divām specifiskām programmām, 5 gadu laikā pēc iestāšanās pakāpeniski atcels, un programmas likvidēs. Attiecībā uz eksporta pārstrādes zonām, šajās zonās dibinātiem uzņēmumiem nebūs obligāti jāeksportē sava produkcija, lai turpinātu darboties šajā zonā. Līdz iestāšanās dienai Vjetnama sniegs paziņojumus par subsīdijām PTO subsīdiju un kompensācijas pasākumu komitejai.V IETEIKUMSIesniedzot Padomei apstiprināšanai Vjetnamas Sociālistiskās Republikas iestāšanās noteikumus PTO, Komisija uzskata, ka šie noteikumi ir līdzsvarots un arī drosmīgs tirgus atvēršanas saistību komplekss, kas dos ievērojamus ieguvumus Vjetnamai, kā arī tās PTO tirdzniecības partneriem.2006/0215 (ACC)PriekšlikumsPADOMES LĒMUMSar ko pieņem Kopienas nostāju Pasaules tirdzniecības organizācijas Ģenerālpadomē par Vjetnamas Sociālistiskās Republikas iestāšanos Pasaules tirdzniecības organizācijāEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 133. panta 1. punktu un 133. panta 5. punktu saistībā ar 300. panta 2. punkta otro daļu,ņemot vērā Komisijas priekšlikumu,tā kā:(1) 1995. gada 4. janvārī Vjetnamas Sociālistiskās Republikas valdība iesniedza pieteikumu par pievienošanos Pasaules tirdzniecības organizācijas (PTO) dibināšanas līgumam saskaņā ar šā līguma XII pantu.(2) Lai panāktu vienošanos par iestāšanās noteikumiem, kas būtu pieņemami Vjetnamas Sociālistiskajai Republikai un visiem PTO dalībniekiem, 1995. gada 31. janvārī tika izveidota Vjetnamas iestāšanās darba grupa.(3) Komisija Kopienas vārdā veica sarunas par visaptverošām tirgus atvēršanas saistībām, kuras uzņemas Vjetnamas Sociālistiskā Republika un kuras ir īpaši nozīmīgas Kopienai, un ir izklāstītas Vjetnamas Sociālistiskās Republikas un Kopienas divpusējā nolīgumā, kas apliecināts ar parakstu 2004. gada 9. oktobrī.(4) Šīs saistības tagad ir iekļautas Vjetnamas Sociālistiskās Republikas iestāšanās protokolā PTO.(5) Paredzams, ka iestāšanās PTO būs pozitīvs un ilgstošs ieguldījums Vjetnamas Sociālistiskās Republikas ekonomisko reformu un ilgtspējīgas attīstības procesā.(6) Tirdzniecības attiecības starp Vjetnamas Sociālistisko Republiku un Kopienu kļūs stabilākas un tiesiski saistošas.(7) Tādēļ šis iestāšanās protokols būtu jāapstiprina.(8) PTO dibināšanas līguma XII pants paredz, ka iestāšanās noteikumi ir savstarpēji jāsaskaņo valstij, kas iestājas, un PTO, un PTO ministru konferencei jāapstiprina iestāšanās noteikumi no PTO puses. PTO dibināšanas līguma IV 2. pants paredz, ka laikposmā starp ministru konferencēm to funkcijas īsteno Ģenerālpadome.(9) Attiecīgi ir jāpieņem Kopienas nostāja Ģenerālpadomē,IR PIEŅĒMUSI ŠO LĒMUMU.Vienīgais pants1. Kopienas nostāja PTO Ģenerālpadomē par Vjetnamas Sociālistiskās Republikas iestāšanos PTO ir piekrišana, ka Vjetnama iestājas PTO.2. Šo nostāju Komisija pauž Padomes vārdā.Briselē […]Padomes vārdā —priekšsēdētājs